Downloaded from YTS.BZ
Official YIFY movies site: YTS.BZ
Gari Kasparov, superstar, šahovski Napoleon.
Čista suprotnost knjiškom moljcu.
- Silno karizmatičan. - Bez dlake na jeziku.
Izazvao je više kontroverzija i obrata od ijednog drugog prvaka.
Ne mogu ga potući ni čovjek ni stroj.
- Jako ste sigurni u sebe. - Moram biti.
I svjetski sam prvak.
SVJETSKI ŠAHOVSKI PRVAK
Šah je psihološki rat.
Moja volja protiv tvoje.
To je najžešće moguće nadmetanje
u svojoj najčišćoj pojavi.
- Ako dobijete partiju, bolji ste. - Kao čovjek?
I sve ostalo. Bolji ste. Trebam izazove. Igrao sam protiv računala.
Prihvaćam svaki novi izazov.
Dvanaestogodišnja školarka iz Mađarske, Judit Polgár,
osvojila je međunarodni šahovski turnir i ušla u povijest.
Na početku su me svi podcjenjivali.
„Curica si, malena si, zašto si došla ovamo?”
Ali šah je intelektualni sport.
Moraš vjerovati u sebe.
Judit je najbolja šahistica te dobi, neovisno o spolu,
u cijeloj povijesti šaha.
Judit je najmlađa šahovska majstorica u povijesti.
Tu je titulu zavrijedila tri godine prije Bobbyja Fischera i Garija Kasparova.
Judit Polgár trebala se 1994. sučeliti s Garijem Kasparovom.
GLAVNI UREDNIK
Prvi put u životu.
Bilo je to prvi put u povijesti šaha
da najbolja šahistica na svijetu igra
protiv apsolutno najboljeg šahista na svijetu.
Javnost se tomu veselila,
ali vladala je i zabrinutost.
Hoće li je smlaviti?
KRALJICA ŠAHA
Šah podrazumijeva beskrajne mogućnosti.
Moraš biti sasvim spreman na to da ćeš povući pogrešan potez,
ali onda se moraš smiriti i vratiti u partiju.
Uvijek se otvaraju nove prilike i mogućnosti.
Kao i u životu, jednostavno moraš biti žilav.
Partija je gotova tek kad stvarno završi.
Šahovska princeza
Broj jedan na ženskoj ljestvici
Zapamtite to ime
Dok sam bila dijete, sanjala sam o partijama s najboljima na svijetu
na najboljim turnirima na svijetu.
Ali ti su se snovi činili neostvarivi.
Zato što sam ono što jesam.
I zbog toga odakle potječem.
Mađarska danas ima komunističku vladu.
BUDIMPEŠTA, MAĐARSKA, 1970-E
Moderna totalitarna država.
Sloboda govora je ukinuta.
Slaba ekonomija, inflacija, nezaposlenost.
Milijuni Mađara rade više poslova da skrpaju kraj s krajem.
Najviše samoubojstava u Europi.
Kad su se moje tri kćeri rodile,
bili smo jako siromašni.
JUDITIN OTAC
Živjeli smo u oronuloj kući u radničkoj četvrti.
Zidovi su bili vlažni od stropa do poda.
Svojim sam kćerima želio bolji život.
Počeo sam proučavati biografije genija.
Pročitao je…
MEĐUNARODNA MAJSTORICA
…više od 400 knjiga o najutjecajnijim ljudima da uoči obrasce.
Shvatio je da se geniji ne rađaju, nego stvaraju obrazovanjem.
MEĐUNARODNA MAJSTORICA
Sve su počele s pet godina.
Jednim su se područjem bavile osam do devet sati svaki dan.
László Polgár i njegova supruga Klára
zaključili su da će odgojiti genijalke
ako provedu taj eksperiment.
Otac tiranin koji je kćeri nametnuo šah
Za mnoge je to graničilo sa zlostavljanjem djece.
VELEMAJSTOR
Smatrali su da će se to na njih negativno odraziti.
Nikad nisam sumnjao da će taj eksperiment rezultirati uspjehom.
Isprva nisam znala ima li pravo.
JUDITINA MAJKA
Iskreno vam kažem.
Ali svidjela mi se muževa ideja.
Dakle, zašto ne?
Zašto šah?
Jednostavan razlog. Šahovsku je ploču lako kupiti.
I jako je jeftina.
Moja sestra Susan sedam je godina starija od mene.
A Sofia je starija godinu i pol dana.
One su tad već poprilično igrale šah.
A kad sam navršila pet godina, i ja sam počela učiti šah.
Osnove šaha jako su važne.
Prvo moraš naučiti kako se figure kreću.
Šest je različitih prikaza. Skakač, lovac, top, pješak.
Nova otvaranja. Sicilijanska obrana, Berlinska obrana.
Kad figuru pustiš iz ruke, više je ne smiješ micati.
Mojim je roditeljima to bilo traćenje vremena,
bar što se obrazovanja tiče, da nas šalju u školu.
Zato smo se školovale doma.
Moj tata izradio je kartični sustav kao u knjižnicama.
Na svakoj je kartici pisala strategija i taktika.
Morale smo zapamtiti stotine tisuća kartica.
Moj je otac napravio taj jedan posebni zid
na kojem je bilo trideset šahovskih ploča.
Šahovskih zagonetki.
Morale smo napisati rješenja.
Bili smo siromašni.
Sav smo novac ulagali u našu šahovsku obuku.
Jedan je trener dolazio od deset do jedan.
Drugi je trener dolazio od dva do pet.
A onda još jedan od pet do devet.
Cijeli je dan bio posvećen šahu.
Nije bilo subota, nedjelja, rođendana, proslava.
Svaki je dan bio radni dan.
Ali curama je svejedno bilo lijepo.
Sa šest godina igrala sam na prvom turniru.
U našem susjedstvu.
JUDIT PROTIV SUSJEDSTVA
Dobro se sjećam,
prva je nagrada bio maleni magnetni šahovski set.
Silno sam ga željela osvojiti.
Inače sam bila jako sramežljivo dijete.
Ali kad sam igrala šah,
to je bio moj svijet.
Bila sam ubojica, napadačica, agresivka.
Sve mi je bilo crno ili bijelo.
Protivnika sam htjela dokrajčiti. Napadala sam.
Sve bih bila žrtvovala samo da postignem šah-mat.
Osvojila sam prvi turnir.
I onaj maleni magnetni šahovski set.
Nakon što bih dobila partiju,
preplavile bi me intenzivne emocije.
Tad mi je postalo sasvim jasno da ću biti šahistica.
I ništa drugo.
A ako hoćeš biti najbolji, jako je važno da imaš izazove.
Da bi dokazao svoj eksperiment,
moj je otac htio da igramo u najjačoj mogućoj konkurenciji,
dakle, s muškarcima.
A kad smo došle igrati protiv muškaraca,
svi su nas gledali kao da hoćemo poletjeti na Mjesec.
Šahom su dominirali muškarci.
Bio je rezerviran za muškarce.
Podjela je bila stroga.
Žene nisu smjele igrati na muškim turnirima.
Šahistice nisu uživale poštovanje, najblaže rečeno.
SVJETSKI ŠAHOVSKI PRVAK
- Žene su loše u šahu? - Ma grozne.
Valjda nisu jednako pametne.
Mislite da to vrijedi za sve žene?
Valjda.
Dosad se nije pojavila dobra šahistica.
Za razumijevanje šaha potreban je čisti intelekt i duboko promišljanje.
MEĐUNARODNI VELEMAJSTOR
Ali i određeni tip ličnosti.
Dokazi upućuju na to da žene nemaju ni jedno ni drugo.
Ja i moje sestre željele smo promijeniti tu suludu predodžbu.
Već nekako.
Da putujemo na turnire,
svijetu bismo pokazale da smo za to sposobne.
Mađarska je bila komunistička zemlja
i morao si tražiti odobrenje za put u inozemstvo
da bi mogao igrati na turniru.
Nisi smio biti u nemilosti.
Ako si kreativan i razlikuješ se od ostalih,
ako odlučiš dijete obrazovati kod kuće, ako si curica i igraš protiv muškaraca,
komunistička vlada to nije podržavala.
Odbija se zahtjev za putovanje
Za razliku od ostalih šahistica, mi često nismo smjele izaći iz Istočnog bloka.
Ako u komunističkom režimu ne radiš ono što ti kažu,
platit ćeš ti, a možda i cijela tvoja obitelj.
Ponekad bi došli policajci
sa strojnicama
pa nas ujutro digli iz kreveta.
Dolazili su
da nas strpaju u ludnicu
ili u zatvor.
Govorili su čak i da nam mogu oduzeti djecu.
Da će nam uzeti djecu.
Možete misliti.
Moj se otac uvijek trudio dokazati svoj eksperiment.
Bio se spreman boriti za život o kakvom je sanjao.
Njegova je poruka bila: „Vrati se šahovskoj ploči.”
Potrudi se još više i ostvari rezultate, to ti mora biti jedina reakcija.
Inače smo smjele igrati samo u Mađarskoj i u istočnoj Europi.
Igrala sam s odraslima i dobivala jednu partiju za drugom.
Trebao mi je novi izazov.
Često sam igrala naslijepo.
Pješak na e4.
Skakač na c3.
Skakač na f7.
Šah-mat.
Cilj mi je bio dobiti svaku partiju.
A zapravo sam htjela ući u najboljih deset na svijetu.
Izbiti na sam vrh.
Mala prvakinja vuče prave poteze
U to je doba najbolji šahist na svijetu bio Gari Kasparov iz Sovjetskog Saveza.
Njega sam pratila od malih nogu.
Okrunjen je novi šahovski prvak. To je Gari Kasparov.
Najmlađi šahovski svjetski prvak u povijesti.
Sjele bismo na tepih,
gledale smo njegove partije i jako puno učile.
S Kasparovom kao da igrate protiv Birda ili Jordana.
Neumoljiva ambicija, ustrajnost i samodisciplina.
Najbolji u svakoj brzini.
Ne vidim tko bi mi mogao oduzeti naslov.
Osim ako sam sebe ne pokopam.
Pomno sam pratila njegove ideje, otvaranja, poteze koje je odigravao.
Oponašala sam ih.
Bio je agresivan.
I j sam bila agresivna.
Obožavala sam ga.
Već sam sanjala o partiji protiv njega.
Obiteljska legenda kaže
da sam šah otkrio kad sam imao pet i pol godina.
Bilo je to jedne zimske večeri u Bakuu u Azerbajdžanu,
na samom jugu SSSR-a, ondje sam se rodio i odrastao.
Gledao sam roditelje kako rješavaju šahovske zagonetke u mjesnim novinama.
Opčinile su me tajne te igre.
Samo 64 polja, 32 figure.
Ta me igra odmah osvojila.
To je bila strast.
Sudbina nas je spojila.
U Sovjetskom Savezu šah su smatrali političkim oružjem.
Kao dokaz intelektualne superiornosti komunizma nad dekadentnim Zapadom.
Postojala je vrlo široka mreža koja je mogla detektirati talentirane igrače
i pomoći im da se razviju.
Jako sam brzo napredovao
zato što su moj dar odmah otkrili.
Budućnost se smiješi školarcu Nova zvijezda na Istoku
Budući svjetski prvak?
Sav je šah bio sovjetski.
Oni su bili apsolutni gospodari šaha.
Iz godine u godinu izbacivali su prvake i prvakinje.
Ako si šah htio učiti od velikana, to je onda bila sovjetska šahovska škola.
U šahu su bili na vrhu svijeta.
U to doba Susan je već dobro igrala na vrlo ozbiljnim natjecanjima.
A 1984. Susan je izbila na prvo mjesto u svijetu u ženskoj konkurenciji.
Postizala je rezultate u međunarodnoj konkurenciji.
- Vijesti iz svijeta… - Susan Polgár iz Mađarske.
Najbolja je žena…
- Najbolja šahistica… - Najviše rangirana na svijetu.
Bila mi je to velika zadovoljština.
Iako su me htjeli gurnuti u zapećak, nisu uspjeli.
Jedan ju je stručnjak prozvao šahovskim Mozartom.
Uspješne su i njezine dvije sestre.
Novinari su dolazili u Mađarsku i tražili intervjue.
Nisu mogli shvatiti kako je moguće
da najbolja šahistica na svijetu
ne smije izaći iz Istočnog bloka.
Sukob s mađarskim vlastima
Novinari su rekli,
ako vlasti ne prestanu provoditi diskriminaciju
nad obitelji Polgár,
oni će u cijelom svijetu pokrenuti borbu protiv Mađarske
zbog kršenja ljudskih prava.
Tri sestre iz Mađarske matirane u proboju u muški šah
U jednom trenutku
mađarska vlada zaključila je da im je dosta pritiska i negativnog publiciteta.
Na kraju smo dobile putovnice
pa smo mogle otputovati na Zapad.
Jako smo se veselile.
Sanjala sam o tome da svijetu pokažemo svoje umijeće.
Sad smo to mogle.
SOLUN, GRČKA
Na Šahovskoj olimpijadi 1988. sudjelovalo je više od stotinu država.
Svaka država šalje svoje najbolje predstavnike.
Mađarski je kapetan odlučio
da na Olimpijadu idemo nas tri sestre i četvrta igračica Ildikó Mádl.
Bilo je čudno nastupati na ženskoj Olimpijadi
i igrati samo protiv žena.
Ali učinile smo iznimku.
Napokon smo mogle pokazati što znamo.
Mi protiv ostatka svijeta, stvarno je tako bilo.
Večeras vam u ime FIDE-a želim dobrodošlicu na 28. šahovsku olimpijadu.
To su šahovske olimpijske igre,
najveće timsko natjecanje, najprestižnija priredba.
Onamo dođu doslovno svi.
Natječu se timski kako bi utvrdili tko je najveća šahovska velesila na svijetu.
Dva su dijela.
Muška konkurencija.
I ženska Olimpijada.
Svaki dan tijekom dva tjedna jedna se država sučeljava s drugom.
Svaki dan s drugom državom.
Svaka partija donosi maksimalno tri boda.
Najveći broj bodova donosi zlato.
Već je sam ulazak u turnirsku dvoranu bio uzbudljiv.
Bile smo curice.
Prvi smo put vidjele najbolje od najboljih, elitu svjetskog šaha.
Kasparov je ondje.
Vidjela sam Susan kako razgovara s Garijem Kasparovom.
A Sofia i ja
samo smo se kikotale i smješkale.
„Ajme, Kasparov razgovara s nama!”
Digla se velika prašina oko izbora Polgárica.
Jako mlad tim.
Tim tinejdžerica u nadmetanju s najboljim svjetskim šahisticama.
Bile su velik kuriozitet, ali većina im se samo smijala:
„Aha, eno sovjetske ekipe.”
Oni su dominirali svjetskim šahom.
Više od trideset godina pobjeđivali su na svakoj Olimpijadi.
Svi će im gledati u leđa.
PRVO KOLO: MAĐARSKA - AUSTRALIJA
Neka sve igračice sjednu na mjesto.
Ušla sam u dvoranu.
Sjela sam.
Ja sam igrala na ploči 1.
Judit je igrala na dvojci, odmah do mene.
A na trojci smo se izmjenjivale Ildikó Mádl i ja.
Popravila sam figure.
Od nervoze sam cupkala nogom.
Pitala sam se jesam li psihički spremna
za partije s najboljim svjetskim igračicama.
Napetost je rasla.
Ali kad partija počne, u glavi se dogodi preokret.
Potisnula sam sve što se događalo izvan šahovske ploče
i usredotočila se na igru.
MAĐARSKA - AUSTRALIJA 3:0
DRUGO KOLO: MAĐARSKA - FRANCUSKA
MAĐARSKA - FRANCUSKA 6:3
Kako je partija odmicala, ja sam hvatala zamah.
I dobivala sam partiju za partijom.
POBJEDE - PORAZI
O, da. Bila je potpuna senzacija.
Nakon što je Judit dobila prvih nekoliko partija, posijala je strah među drugima.
MAĐARSKA
Znale smo da kad ona sjedne za stol, imamo dobre izglede za pobjedu.
MAĐARSKA
Nismo bili naviknuti na to da mlade djevojke tako dobro igraju šah.
Bilo je baš neobično.
Za stolom sjedi dvanaestogodišnja djevojčica s kosom vezanom u rep,
a jednostavno je suverena.
Protivnice je pretvarala u bijedne žrtve.
To je ostavilo takav dojam da su najednom stotine ljudi počele dolaziti na turnir.
Zavladala je polgárovska manija.
Polgárice su istinski šahovski fenomen.
Iznimno su nadarene.
Judit ima samo 12 godina i najbolja je u toj dobnoj skupini.
Najtalentiranija je Judit.
Da sam bar ja takav bio u njezinim godinama.
Ima dobre izglede za… Prije svega, za žensku svjetsku titulu.
U to nimalo ne sumnjam.
Njezin pristup šahu, ta energija u svakom potezu,
u ženskom šahu to dotad nije bilo viđeno.
Jako sam dobro igrala.
Ali naravno, i SSSR-ovke su također odlično igrale.
1. SOVJETSKI SAVEZ 2. MAĐARSKA
Sestrama Polgár treba čudo
da Ruskinjama oduzmu odličje koje one smatraju svojim vlasništvom.
Sjećam se da je naša suigračica Ildikó Mádl rekla:
„Odmah bih potpisala da nam sada dodijele srebro.”
Judit je od početka bila uvjerena da smo došle osvojiti zlato.
To je prešlo na sve nas.
11. KOLO: SUSAN I JUDIT 1 SOFIA 1/2 REMI
Judit je dobivala partiju za partijom.
A nismo se dale ni Susan, Ildikó i ja.
1. SOVJETSKI SAVEZ 2. MAĐARSKA
Posljednje kolo.
Vladala je ogromna napetost jer je tada trebala pasti odluka.
Hoćemo li osvojiti zlato ili ne.
Većina nije vjerovala da je SSSR-ovkama moguće skinuti krunu.
Jako sam brzo pobijedila.
Ildikó Mádl odigrala je remi.
Presudit će partija u kojoj se Susan borila protiv Pije Cramling,
jedne od najvećih šahistica u povijesti.
Imala sam tremu, ali trudila sam se odigrati najbolje što mogu.
Sve do posljednjeg trenutka
nije bilo sigurno možemo li osvojiti zlato.
Kolo je odigrano.
I tad smo znale da je zlato naše.
Bile smo presretne.
S ukupno 33 boda,
mađarska je ekipa postavila novi rekord svih vremena.
Judit se pojavila i pomela pod s ostalima.
Nije izgubila nijednu partiju. Apsolutno fascinantno.
Svijetu su dokazale tko su Polgárice.
Zlato osvaja mađarska ekipa.
Imale smo osjećaj da je cijeli svijet uz nas.
Takvu ushićenost kod kuće nismo baš doživjele.
Kad smo iz Soluna sletjele u zračnu luku u Budimpešti,
zateklo nas je nešto što nismo očekivale.
Dobile smo doček.
ZLATO U SOLUNU
Svaka čast damama!
Olimpijada nam je promijenila život.
Otišle smo kao crne ovce, a vratile se kao zlatne djevojke.
Mađarski je narod odao priznanje obitelji Polgár.
I to prvi put.
Pozvali su nas u parlament.
Predsjednik je slavio s nama.
Je li ovo sad zadovoljština Lászlu Polgáru?
Lagao bih da kažem da nije.
I vlada i šahovski savez, svi su promijenili pjesmu.
Kovali su nas u zvijezde.
Političke su se prilike mijenjale.
Uskoro potom pao je Berlinski zid.
S obzirom na to i na našu pobjedu na Olimpijadi,
bilo nam je puno lakše putovati.
Judit je te godine osvojila svu silu turnira.
Među nama nije vladalo sestrinsko suparništvo.
Sve smo vjerovale da je njoj samo nebo granica.
Kad će žena osvojiti svjetsko prvenstvo?
Možda ta žena sjedi kraj mene.
Ne znam.
Svijet to još nikad nije vidio. Iz turnira u turnir sve je bolje igrala.
Da se smrzneš.
JUDITINI BODOVI
U samo pola godine u poretku sam skočila za 200 bodova, strašno puno.
JUDITINI BODOVI
U šahu postoji sustav bodovanja.
Vrlo jednostavan.
Dvoje igraju partiju i oboje imaju bodove.
Ako ti mene pobijediš, tebi se bodovi pribrajaju, a meni oduzimaju.
NAJBOLJE ŠAHISTICE
S 12 godina postala sam najbolja šahistica na svijetu.
Ali nisam namjeravala stati.
Najbolja šahistica ima 12 godina
Želim postati velemajstorica
i penjati se na ljestvici.
Da bi postao velemajstor, moraš skupiti najmanje 2500 bodova
i moraš ostvariti dobar rezultat
na tri jaka turnira.
Pobjeđuje odrasle velemajstore
Judit je sve te rekorde porušila.
Svijet je pomahnitao
jer se pojavila mogućnost da ona sruši rekord Bobbyja Fischera, star 33 godine,
i postane najmlađa velemajstorica u povijesti.
Časopisi su svaki mjesec objavljivali njezine slike.
Svi su pratili kako napreduje.
Fischere, makni se, stiže Judit Polgar
A 1991. otišla sam na Mađarsko superprvenstvo.
Tad sam imala 15 godina i četiri mjeseca.
Bobby Fischer postao je velemajstor s 15 godina i 6 mjeseci
To mi je bila posljednja prilika da srušim Fischerov rekord.
JUDIT PROTIV FISCHEROVOG REKORDA
BROJ BODOVA 2480
Nikad jače mađarsko prvenstvo.
Došli su svi mađarski velikani.
Mene nitko nije doživljavao kao konkurenciju.
Solidno sam igrala.
Svima je to bio šok.
POSLJEDNJE KOLO
Došlo je posljednje kolo.
Igrala sam crnim figurama
protiv mađarskog velemajstora Tibora Tolnaija.
Protiv Tibora Tolnaija bio joj je dovoljan remi da postane velemajstorica.
Ali da bi osvojila turnir i postala mađarska prvakinja, morala je pobijediti.
Dakle, dilema.
Morala je izabrati hoće li se zadovoljiti remijem i postati velemajstorica
ili će ići na sve ili ništa pa pokušati osvojiti i prvenstvo.
Većina šahista prihvatila bi remi i izgubila državno prvenstvo
samo da dobiju naslov velemajstora i uđu u povijest.
Ako izgubi, ostaje bez svega.
Grozne su u šahu.
Valjda nisu jednako pametne.
Htjela sam srušiti rekord Bobbyja Fischera, ali i osvojiti turnir.
Odlučila se za veći rizik.
Imala sam veliku tremu radi nje.
Odlučila sam se na taktičku, oštru igru.
Razbijala sam sredinu.
A onda sam povukla potez koji moj protivnik uopće nije očekivao.
Skakačem sam sa strane skočila na c4.
Zaprijetila sam uzimanjem ovog pješaka.
Bijeli ne može uzeti mog skakača jer bih mu ja uzvratila.
A onda bih mogla napasti i kraljicu i lovca.
I bijelom bi se sve raspalo.
Ponekad je samo jedan potez dovoljan za prevagu u partiji.
A poslije nekoliko poteza…
Pobijedila sam.
Postala sam velemajstorica s 15 godina i četiri mjeseca i srušila Fischerov rekord.
Najmlađa velemajstorica
Značaj tog postignuća teško je uopće dočarati.
Judit je bila najmlađa u povijesti, među muškarcima i ženama,
s naslovom velemajstora.
Petnaestogodišnjakinja osvoji državno prvenstvo
i istodobno postane velemajstorica,
to je bilo kao u bajci.
Jako je važno steći naslov velemajstora.
Samopouzdanje mi je poraslo nakon pobjede nad šahistom takvog kalibra.
Ali sad mi se glavom motalo:
„Što dalje?”
LINARES, ŠPANJOLSKA
Turnir u Linaresu, najvažniji na svijetu.
Linares je Wimbledon šaha.
Jedanput na godinu okupimo se u Linaresu i odlučimo tko je tko.
Ovo je prvi put u povijesti
da se među najboljim šahistima svijeta našla djevojka.
To mi je bio prvi elitni turnir.
Sudjelovali su najbolji na svijetu.
Pa tako i Gari Kasparov.
Jako se teško pripremiti za takav turnir.
Ali unaprijed znamo kad je pa sam mogla mjesecima učiti.
Za nju je bilo jako važno da se dobro pripremi za to natjecanje.
Trebalo je proučiti varijacije otvaranja koje je Kasparov igrao
i smisliti kako im može parirati.
Imala sam tremu i pitala sam se kako ću igrati
ondje gdje svakog šahista smatraju boljim od mene.
Kasparov mi je rekao
da je baš lijepo što će Judit igrati u Linaresu.
Rekao je: „Tako ćemo doznati koliko je zapravo jaka.”
Pa ne znam što mu znači to „zapravo jaka”.
Dat ću sve od sebe.
Mislite da ćete ga pobijediti?
Dominirao sam u Linaresu.
Uvjerljivo sam pobjeđivao 1992. i 1993.
Kasparov trijumfira
A 1994. godine bio sam siguran u sebe
jer sam i dalje bio najbolji šahist.
Taj je trenutak imao iznimnu težinu
zato što se svjetski prvak Gari Kasparov prvi put našao oči u oči
s najboljom šahisticom na svijetu.
U to je doba bilo nečuveno da najbolja šahistica igra protiv najboljeg šahista
zato što nisu igrali na istim turnirima.
To je bio povijesni trenutak.
Njezin prvi turnir takve kategorije.
Igrala je vrhunski, ali…
I dalje je bila žena. Dakle, morala se dokazati.
PRVA PARTIJA, 1994.
IGRAČI
Kasparov je stigao trideset sekundi prije početka partije.
Svi su fotografi stali pred njega s blicom.
Odiše nevjerojatnim samopouzdanjem.
„Znam što radim, pripremio sam se.
Razbit ću te.”
Imate osjećaj da vas hoće živog pojesti.
Njegov i moj prvi susret.
Sve je moguće.
Igrala sam bijelima.
Prvi potez uvijek mi je isti.
1. e4.
Otvaranje kraljevim pješakom.
Bila sam svjesna da će Kasparov igrati Sicilijansku obranu kad se sretnemo.
U tome je stručnjak.
Sicilijanska je obrana ofenzivna.
Igrači se bore da preuzmu kontrolu nad sredinom ploče,
a posljedica toga je vrlo dinamična igra.
13. POTEZ
Partija se brzo otvorila.
Judit je odlučila da će igrati krajnje agresivno
i primaknuti kraljicu Garijevom kralju.
14. POTEZ
Kraljica je u istoj liniji kao crni kralj.
Ali ne možeš kralja napasti tek tako.
Jaki igrači neće dopustiti da ih nokautiraš.
Dakle, moraš imati suptilan pristup.
Ali Judit u mladosti nije bila suptilna.
Cilj joj je bio da odmah navali na tebe i otkine ti glavu.
A protiv Kasparova to nipošto nije lako.
Judit je počela vući poteze bez nekog konkretnog plana
jer nije mogla naći kuda bi napala.
Jednostavno je izgubila kontrolu.
Kasparov je bio korak ispred mene od samog početka.
Odigravao je odlične poteze.
Ja sam puno razmišljala.
Trošila sam puno vremena.
Bilo je sve gore i gore.
Osjećalo se da publici nije baš zanimljivo.
Ulazili su i izlazili.
Ali predaje nema.
34. POTEZ
35. POTEZ
A onda smo došli do 36. poteza.
I dogodilo se nešto jako čudno.
Kasparov je svog skakača pomaknuo na c5.
Strašna pogreška.
Sad sam ja mogla igrati svojim lovcem.
I mogla sam izvesti dvojni udar
pa napasti njegovu kraljicu i top,
a da pritom njemu onemogućim potez koji bi odbio oba napada.
Prije tog poteza znala sam da ću izgubiti partiju.
Ali u tom mi je trenutku sinulo
da postoji šansa za remi.
Igram protiv najboljeg igrača na svijetu, a otvori mi se takva prilika.
Ali nakon što je maknuo ruku, brzo je podigao figuru
i vratio je na početno polje da povuče drugi potez.
To je bio velik šok.
Moj je protivnik odigrao nepravilan potez.
Pravilo da moraš igrati figurom koju si dotaknuo vrlo je važno u šahu.
Ako si figuru spustio, taj si potez odigrao.
Ako povučeš drugi potez,
ogriješio si se o ferplej, to je varanje.
Ali to je vidjela samo Judit.
Osvrtala sam se oko sebe: „Dajte, ljudi, što je ovo?”
Nitko nije ništa rekao, a ja nisam bila sigurna kako bih se postavila.
Pa sam zaključila, ako nitko ništa nije rekao,
pa onda možda…
možda ne bih trebala ni ja.
Možda se to samo meni učinilo iz moga kuta.
A i sedamnaestogodišnja debitantica
protiv svjetskog prvaka…
Možda me ubuduće neće zvati ako to učinim.
A i kako to mogu dokazati?
Moja riječ protiv njegove.
Ako ga ona za to optuži,
a Kasparov zaniječe,
onda će ispasti razmaženo derište
koje gubi partiju
i to joj je nepodnošljivo,
pa ga zato optužuje za nešto strašno.
Ondje su se zatekle snimateljske ekipe španjolske televizije.
Ali za kamerom nije bilo snimatelja.
Dakle, nije snimljeno.
Nastavila je igrati.
A ako se partija nastavi, pravilo kaže da je onda kasno za pritužbe i prosvjede.
Nakon toga igrao je dobro.
Svoju dobitnu poziciju pretvorio je u pobjedu.
I to je bio kraj.
Najbolja djevojka nije uspjela poraziti Kasparova
Jako me to pogodilo.
Poslije partije otišla sam jesti u restoran.
Tako je to obično bilo tijekom turnira.
Najednom je za stol došao sudac.
Pitao me: „Mogu li ja kako pomoći?”
Rekla sam: „Pa kad već pitate,
jako bi me zanimalo
je li kamera koja je stajala 15 metara dalje,
je li ta kamera išta snimila.”
I priča se najednom zakotrljala.
A Gari Kasparov shvatio je što se zbiva
i to ga je jako uzrujalo.
Počeo je svima govoriti: „Treba nešto poduzeti.”
Govorio je: „Morate o tome pisati, to je sramota!”
Nitko nije sumnjao u Kasparova. On je šahist koji uživa veliko poštovanje.
Svejedno sam ga pitao: „Što mislite? Jeste li spustili figuru?”
A on mi je rekao:
„Ne znam. Mislim da nisam, ali ne znam.”
Organizatori su objavili priopćenje.
G. Kasparov uzoran je sportaš
Pisalo je da je Kasparov iznimno pošten igrač.
A onda se pročulo
da se snimateljska ekipa vraća u Linares.
Nakon što su se snimatelji vratili u Madrid,
shvatili su da su slučajno zaboravili isključiti kameru.
Snimala je.
Televizijska ekipa pokazala je snimku.
Vidi se. Pustio je figuru iz ruke.
A onda ju je ponovno dodirnuo i povukao.
Sjećam se tog šoka. Na toj snimci.
Ni Judit nije mogla vjerovati da se to događa.
Bilo mi je drago da je snimka potvrdila moj dojam.
A u isti mah to mi zapravo i nije bila utjeha
zato što kad potpišeš zapisnik nakon partije,
više nema izmjena.
Nitko nije očekivao da će svjetski prvak tako prekršiti pravilo
zato što misli da je veća sramota
izgubiti protiv djevojke.
Problem je u tome što sam ja svom protivniku vjerovala.
A nisam trebala.
Da, bilo je tu neke kontroverzije pa sam…
Nisam osjetio da sam figuru zaista ispustio iz ruke.
Ne bih to učinio. To je otprilike jedna…
Ako pogledate snimku, to je otprilike desetinka sekunde.
Nisam imao dojam da sam pogriješio.
To ne možete osjetiti ako jako ne usporite.
Pokušajte vi to osjetiti u desetinki sekunde.
Ne bih izgubio partiju, završila bi remijem,
ali bilo bi vrlo neugodno da sam ispustio pobjedu.
USPORENA SNIMKA INCIDENTA U LINARESU
Taj mi je trenutak upropastio turnir.
Do kraja sam bio izložen pritisku jer su me stalno na to podsjećali.
Kršenje pravila
Skandal se zakuhao i uzeo maha.
Prvaci varaju.
Ili se bar takav zaključak može izvući iz prizora koje ćete uskoro vidjeti.
Vidi se kako je prvak učinio nešto što je najstrože zabranjeno.
Brzi rad ruku Garija Kasparova
Duhovi su se uzburkali.
To je svakako jedan od najpoznatijih incidenata u povijesti šaha.
Judit je to jako pogodilo, naravno.
Ali ono što je zatim učinila…
Treba joj skinuti kapu s obzirom na njezinu dob i njezin položaj.
Posljednji je dan prišla Kasparovu u predvorju hotela.
Rekla mu je: „Kako ste mi to mogli učiniti?”
Ako nikad niste uživo vidjeli Garija Kasparova,
ne možete sebi predočiti koliko je to hrabro bilo.
On je sila.
Htjela sam Garijevo objašnjenje.
A on se uvrijedio
što ga u neku ruku ponižavam pred drugima.
U jednom sam ga intervjuu to pitao.
Rekao je: „Ne zna se ponašati.”
Nisu razgovarali tri godine.
Poslije te partije sa mnom su razgovarali i ispitivali me.
I novinari i obitelj.
Bilo mi je naporno o tome razgovarati.
POREDAK U LINARESU
Iako je zabrljao,
nadigrao me, to mi je bilo jasno.
To me jako tištilo.
Nikad ih nisam grdio
što neku partiju nisu dobile.
Ali svejedno, loše je kad izgubiš.
Moj otac nikad nije skrivao da želi postići uspjeh
kako bi dokazao svoj eksperiment,
kako bi pokazao da su njegova djeca sposobna za velika postignuća.
Poslije ovoga
rekao je da se ponovno trebamo natjecati na Šahovskoj olimpijadi za žene.
Meni je bilo sasvim jasno da smo najbolje u ženskoj konkurenciji.
Ja sam se htjela dokazati među muškarcima.
I otad sam počela odluke donositi sama.
Ponekad je jako važno da, iako roditelji kažu svoje,
ti ipak ideš svojim putom.
MADRID, ŠPANJOLSKA
Iste te godine gledao sam Judit na madridskom turniru.
Igrala je izvanredno.
Pobjeđivala je iznimno jake igrače.
A nikad neću zaboraviti
kako su šahisti reagirali na njezinu pobjedu.
U četiri partije protivnici nisu predali partiju, nisu se rukovali.
A sve je to u šahu svetinja.
Takav je običaj. A oni su se samo pokupili.
Sramotno.
Tinejdžerica pokazala da nije klonula duhom
Čudesna pobjeda Judit Polgar u Madridu
Kako muškarci, šahisti, reagiraju kad ih pobijedite?
Jako sam se borila da steknem poštovanje elite i svjetskih prvaka.
Neki su sumnjali da mi je ondje mjesto.
Što je potrebno da postane igračica najvišeg kalibra?
To će biti jako teško.
Trebala bi stalno imati sreće.
Jedan od velikih velemajstora, Viktor Korčnoj,
rekao je da sam cugerašica.
Nije me shvaćao ozbiljno.
„Ona me može pobijediti samo ako se meni ne da igrati.
A meni se podsvjesno danas to nije dalo.”
Korčnoj poslije poraza protiv Polgar
Dokazivala sam se deset puta više nego da sam muško.
Je li žena ikad postala svjetski šahovski prvak?
- Ima prvakinja. - Zašto ne?
Ovo bi bio idealan sport za žensku dominaciju.
Postoje činjenice koje to pobijaju.
Ali Judit Polgár iz Mađarske.
Judit je iznimka,
ali čak se i ona muči da tu borbenost zadrži tijekom cijele partije.
G. 1996. dobila sam poziv na turnir u Dos Hermanasu.
DOS HERMANAS, ŠPANJOLSKA
Prije početka turnira bila sam s majkom.
Pozvale smo dizalo.
Zaustavilo se, vrata su se otvorila.
Kad ono, Kasparov i njegov trener.
Smiješan prizor.
Poslije onog incidenta godinama smo bili u zategnutim odnosima.
Mama je rekla: „Dobro, uđi u dizalo.”
DRUGA PARTIJA, 1996.
Na partiju sam došla s namjerom da mu priuštim borbu.
OTVARANJE
Opet sam igrala bijelim figurama.
U startu sam bila u prednosti.
Prvi potez, 1. e4.
KRALJEV PJEŠAK
I opet sicilijanka.
Ali otad pa nadalje, ta se partija potpuno razuzdala.
Judit je odmah počela napadati. Prvo kraljicu.
Pa šah, morao je pomaknuti kralja.
Onda je lovac prešao u napad.
Znao sam da će igrati vrlo agresivno, ali jako sam se iznenadio.
Iz Judit su frcale iskre.
Bila je poput groma
što prijeti udarom.
Judit je otvaranje odigrala agresivno.
Zauzimala je prostor.
A onda je ušla u središnjicu.
U toj fazi partije razvijaš strateške ideje
u pokušaju da protivnika nadmudriš.
To je najdramatičnija i najuzbudljivija faza.
Kasparov je odgovorio još riskantnijim potezom.
Hrabro je svoj top pomaknuo nasred ploče
i u isti mah napao njezinu kraljicu i lovca.
Borba do krvi.
U tom se trenutku malo poljuljala, a Gari ju je uporno iscrpljivao.
Napetost partije ovisi i o tome koliko traje.
Igrali smo se mačke i miša.
On je stvorio dobitnu poziciju,
a ja sam se nekako izvukla pa je on opet došao u dobitnu poziciju.
Počela sam igrati neprecizno.
Gari je odlično igrao i preuzeo kontrolu nad partijom.
Kalkulirala sam osam do deset poteza unaprijed
da smislim kako bih se izvukla.
Ali Kasparov je bio na potezu
i smjelo je postavio svoj top u istu liniju s njezinim kraljem.
Činilo se da gubi materijal i da bi mogla predati.
Za mnoge šahistice tipično je da ih uhvati panika kad se pojavi prijetnja.
Ugledaju prijetnju, u obrani reagiraju panikom.
Trebalo je donijeti odluku.
A sat je otkucavao.
Judit je tu prijetnju zanemarila.
Uzvratila je i uzela pješaka.
Bila je u prednosti za cijelog pješaka.
Na moju agresiju nije uzvratila panikom, nego još većom agresijom.
Odlično je igrala obranu.
Otežavala mu je put do pobjede.
Ta je partija trajala satima.
A onda mi je sinulo nešto neočekivano.
Šahirala je crnoga kralja, a onda žrtvovala top.
Grom iz vedra neba.
Garija je to zateklo potpuno nespremnog.
I njegova pozicija najednom više nije bila tako komotno dobitna.
Judit je posegnula za tim trikovima da se održi u partiji.
A onda su, nakon šest sati igranja, ušli u završnicu.
ZAVRŠNICA
U završnici nismo imali kraljice, ponestalo je figura za napad.
Posljednja faza partije.
Dočekala ju je završnica koja teoretski treba rezultirati remijem.
Kasparov ima skakača i top.
Ona samo top. I to je remi.
Mrtva pozicija.
Toliko mrtva da remizirati možeš i žmirećki.
Ali morala je biti precizna. A završnica nikad nije bila njezina jača strana.
Kasparov je htio odigrati još koji potez, da vidi koliko znam.
Nije svaki potez odigrao potpuno precizno, ali nije gubio kontrolu.
Shvatila sam da zna puno više od mene u toj teoretskoj završnici.
Još nekoliko poteza.
I Judit je napokon pokleknula.
Moj kralj nije mogao pobjeći.
Tragično je to što se dobro borila.
Stigla je do završnice koja je trebala biti zajamčena.
A prokockala ju je.
Zamislite da izdržite salve udaraca Mikea Tysona.
Osam rundi, deset rundi.
Šah je igra koja traje satima.
A kad se tih sati nakupi,
jednostavno se srušiš pod pritiskom.
Tako je to kad igraš s jakim igračima.
Ta završnica bila je ispit koji zapravo nije bio pretjerano težak.
A ona je podlegla pritisku i pala.
Gadan poraz.
Strateški sam jako pogriješila.
Nisam bila dobro, pogotovo nakon partije.
Kasparov napad završio masakrom
Sam na vrhu
Nakon te partije s Kasparovom 1996.
nekoliko smo se puta susreli.
TREĆA PARTIJA, 1996.
Volio sam igrati protiv nje zato što mi je njezin igrački stil odgovarao.
PETA PARTIJA, 1997.
Judit je bila pretjerano agresivna. Silovit napadački stil.
I ja sam bio napadač, ali iskusniji.
Zato su njezini napadi i njezina agresija išli njoj na štetu.
Morate imati na umu
da Gari Kasparov uživa reputaciju najvećeg šahista u povijesti.
Judit nije igrala samo protiv aktualnog svjetskog prvaka,
odmjeravala je snage s najvećim šahistom svih vremena.
SEDMA PARTIJA, 2000.
Kad sam igrala s Kasparovom,
čim sam sjela, prije ijednog poteza, imala sam osjećaj…
da je bolji od mene.
To mi se čak činilo kao puka formalnost.
Partiju moramo odigrati, ali na kraju on pobijedi.
Ja sam bio u naponu snage.
A zbog svog stila igre,
a možda donekle i zbog psihološkog opterećenja što sjedi nasuprot meni,
nije uspijevala.
Ali takvih je bilo mnogo.
Njezin šahovski stil nije bio primjeren
za pariranje Gariju Kasparovu u njegovim najboljim godinama.
- Teško vam je igrati protiv Kasparova? - Da, nemam baš dobar omjer.
Znači li to da ga previše respektirate da biste mogli igrati punom snagom?
Ne znam, možda podsvjesno.
Kad ne pobijediš,
ne osjećaš se uvijek jednako.
Ponekad, kad izgubiš, a tvoj je protivnik odigrao odlično,
nalazio izvrsna rješenja, vukao fantastične poteze,
ne grizeš se toliko.
U partijama protiv Kasparova frustriralo me
to što se nisam borila kako treba.
On mi se činio nekako nepobjediv.
Kao nadčovjek.
Moram mu priuštiti žestoku borbu.
Ali kako da to izvedem?
Moglo bi se reći da su mnogi šahisti šahom toliko zaokupljeni,
toliko opsjednuti,
da za njih on poprima važnost koja uvelike nadilazi samu igru.
Životnu važnost.
Mislim da je moj otac uspjeh toliko priželjkivao kako bi dokazao da ima pravo,
da nimalo ne sumnja:
„Uspjeh nam ne gine.”
Rekao je
da će se u sljedeće dvije godine u svemu dogoditi pomak.
Uvijek je htio da napredujem,
da uđem u prvih deset i da ulažem više energije.
S obzirom na taj njegov projekt, ljudi su se godinama pitali je li on pozitivac.
Mnogi su smatrali da ga motivira osobni ponos,
a ne dobrobit njegove djece.
Tata vuče sve konce
Mnogi su se pitali: „A što je s tom djecom?
Upropaštavaju li im roditelji tako život?”
Bilo mi je jasno da živim drukčije od svojih vršnjaka
zato što sam se posvetila šahu.
Naravno da mi se ponekad činilo
da bi lakše bilo gledati filmove ili se više družiti s prijateljima.
Godinama sam mislila samo na pripreme i natjecanja, podredila sam tomu život.
To mi nije bilo dovoljno.
Na kraju krajeva, to su samo 64 polja na ploči.
A život je puno više od toga.
Bila sam sretna, ali navršila sam 20 godina,
a on je svejedno htio da se moj život i dalje vrti oko šaha.
Ali ja sam željela nešto više, htjela sam proširiti horizonte.
Ne samo na šahovskoj ploči.
Život se uglavnom sastoji od sitnih slučajnosti.
Diplomirao sam i radio kao veterinar.
Došla je crvenokosa djevojka, ista Judit Polgár.
Jednog dana, imala sam gotovo 23 godine,
obiteljskog sam psa odvela veterinaru.
Liječnik je bio jako susretljiv, nasmijan.
I razgovorljiv.
Pregled se nekako razvukao.
U jednom sam trenutku pogazio protokol i predložio joj:
„Čuj, a da odemo na tenis?”
Zašto se muškarcu svidi neka žena?
Na to pitanje ne uspijevaju odgovoriti tisućama godina.
Crvenokosa, s osmijehom u očima,
temperamentna, iz nje je prštala energija.
I od samog se početka nije ustručavala reći što misli.
A meni je to bilo jako seksi.
Počeli smo se viđati, i to prilično često.
Išla sam na jedno natjecanje.
I osvojila sam taj turnir, zaljubljena do ušiju.
Poslije toga počeli smo živjeti skupa.
Kad se Judit udala,
ja zapravo više nisam bio njezin menadžer.
Imala sam dojam da je mom ocu zbog toga bilo malo žao.
Da vam iskreno kažem, od tog bih se odgovora radije suzdržao.
Nakon što su moje kćeri odrasle, jako sam malo utjecao na njih.
Zato što su ih njihovi muževi odveli u drugom smjeru.
Kad je mojoj menadžerskoj ulozi došao kraj,
to me malo povrijedilo, bilo mi je malo čudno.
Ali rekao sam da Judit mora sama odlučiti
kako želi dalje živjeti.
JUDIT JE DO 2000. JEDANAEST GODINA ZAREDOM BILA BROJ JEDAN U ŽENSKOM ŠAHU.
U UKUPNOM PORETKU BILA JE 32.
Moja je draga poželjela i naručila jagode.
A pojest ću i tvoje.
Kad smo se vjenčali, približila sam se čarobnom broju od 2700 bodova.
A u ono je doba to značilo ulazak među prvih deset.
Ali nikako da prijeđem tu granicu.
Na nekoliko sam natjecanja dobro igrala i osvajala bodove.
Ali sve bih izgubila na jednom turniru.
A uz Gusztáva sam shvatila da mogu razraditi drukčiju strategiju.
Kad smo se upoznali, odao sam joj veliku tajnu.
U šahu se pobjeđuje i gubi.
Ali postoji i treća mogućnost.
Remi.
On je smatrao da je remi bolji od poraza.
Ako te porazi protivnik s istim brojem bodova, gubiš bodove.
Ako remiziraš, ne izgubiš ih.
Bilo je partija koje bih prije drukčije procijenila.
Borila bih se za pobjedu.
A tad sam zaključila:
„Ako mi na pamet ne padne ništa što bi pomoglo,
i remi je prihvatljiv rezultat.”
Dakle, i dalje je bila jedan od najboljih napadača na svijetu,
ali sad je rjeđe gubila.
I počela se penjati na ljestvici.
Promijenila je pristup,
a onda je 2001. u Linaresu Judit odigrala veliki revanš s Kasparovom.
LINARES, ŠPANJOLSKA
Na tom se turniru dogodio skandal oko nepravilnog poteza
i sad su se opet sreli nakon mnogo godina.
U to doba moj su stil igre neki smatrali pomalo primitivnim.
Ali bio je djelotvoran.
I dalje sam bio na prvome mjestu, i dalje mi je dobro išlo,
pogotovo 2001., baš uspješna godina.
Nije da se od Judit očekivalo malo, ali nije se očekivalo ni išta osobito.
Za tu sam partiju imala vrlo jasnu strategiju.
Strategiju koja će u njemu izazvati nervozu, zabrinutost.
Navesti ga na pomisao da bi mogao izgubiti.
11. PARTIJA, 2001.
Partija je počela.
Judit je bila bijela, a Gari crni.
KRALJEV PJEŠAK
Jedno sam znala: Kasparovu nije nimalo drago kad mu napadaju kralja.
Odlučila sam da ću po svaku cijenu napadati njegovoga kralja.
SICILIJANSKA OBRANA
Judit je napravila rokadu na lijevoj strani ploče,
a Gari Kasparov rokadu je napravio na suprotnoj strani.
Takvo pozicioniranje u šahu znači
da će oboje agresivno napadati.
Utrkivat će se tko će prvi do kralja.
Već u ranoj fazi partije žrtvovala sam pijuna.
19. POTEZ
Kasparov je prihvatio žrtvovanog pijuna,
ali Juditin je lovac time postao moćna figura.
Ostala je bez materijala, ali sad je ona preuzela inicijativu.
Kasparov se malo iznenadio, ali shvatio je namjeru.
Kasparov je pješakom otvorio sredinu ploče.
Napao je mog lovca.
Prirodno bi bilo da ga sklonim.
Ali odlučila je žrtvovati cijelog jednog lovca.
Izgubila sam krupnu figuru,
ali i dalje sam ostala pri odluci da napadnem njegovoga kralja.
Tad sam se osvrnula oko sebe.
Turnirska dvorana bila je krcata zato što je partija bila jako uzbudljiva.
Mislim da je Kasparov imao osjećaj da je u prednosti.
Partija je bila jako napeta, ali bio sam opušten.
Kasparov je potrošio puno vremena.
Poslije tih nekoliko minuta odigrao je najlogičniji potez.
A nakon tri sekunde razmišljanja ja sam samo gurnula svog pješaka.
To je bio strašan psihološki šok.
Sve je žrtvovala samo da može napasti.
Poslije toga shvatio je da nije sve tako jednostavno.
Mislio sam da dobivam, ali ona je žestoko napala.
Onda je skinuo sako, ustao, prebacio ga preko stolice.
Pa je skinuo sat, stavio ga sa strane.
Bilo je baš lijepo Garija vidjeti zabrinutoga.
Puno sam partija protiv Judit dobio, ali na tom turniru…
Borio sam se za opstanak.
Gariju je za spas u toj partiji trebalo pravo čudo.
Kasparov je žrtvovao materijal da bi napao Juditinoga kralja.
Kralj mu je bio potpuno otvoren.
Preostalo mu je samo da uporno šahira bijeloga kralja.
I tu je Gari prelomio.
I ta fascinantna, suluda,
neobuzdana napadačka igra završila je vječnim šahom.
Judit je isforsirala remi.
U Linaresu jedino Judit nije izgubila protiv Kasparova.
Kasparov remizirao s Judit Polgar
Od svih šahista, jedino je ona bila dorasla
svjetskom broju jedan.
Razgovarali smo na kraju turnira.
Bilo je jasno da respektira moju igru.
Iako je on tad bio nesumnjivo najveći igrač.
Bilo je sasvim jasno da joj je mjesto među nama.
Bila je vrhunska igračica.
Osjećala sam se fantastično nakon te partije u Linaresu.
Borba je bila žestoka. Namučila sam ga.
Ali svejedno ga nisam uspjela pobijediti.
Nešto je i dalje nedostajalo.
Nekoga kao što je Kasparov možeš pobijediti samo ako uspiješ sebe uvjeriti
da vlastitog idola možeš poraziti na njegovom terenu.
Ako ne vjeruješ da si mu ravnopravan,
nemaš nikakve šanse za pobjedu.
Evo nas u pripremnom kampu, u pozadini se vidi Jadran.
Kako je na Jadranu?
Krasan prizor, rado bih se bacila u more.
Sljedeće godine, 2002.,
srela sam se s Kasparovom na turniru.
Pitao me želim li možda doći k njemu na pripreme u Hrvatsku.
Mnogi su igrači bili u nekakvim… sukobima.
Ali prema Judit uvijek sam se odnosio…
s poštovanjem.
I zato sam joj predložio da zajedno radimo.
Bila je vrhunska igračica, s novom perspektivom.
Judit.
Naravno da me poziv strašno razveselio.
S mužem sam otišla u njihovu vilu.
Bio je to krasan tjedan.
Divan doživljaj. Kasparov je bio u fantastičnoj formi.
Puno sam naučila o tome kako pristupa šahovskim pozicijama.
Kakve ideje ozbiljno promišlja.
Ja bih neke poteze razmotrila i analizirala,
ali on ih jednostavno odbaci kao nevažne.
A začudilo me i to što Kasparov nije po cijele dane radio.
Popodne smo igrali šah.
A ujutro smo radili nešto drugo.
Pa smo tako znali otići na vožnju na banani.
To je bilo pravilo. Svi koje sam pozivao morali su sa mnom na bananu.
U tome sam pobijedila zato što jedino ja nisam pala u more.
Često se dogodi
da onako izdaleka stekneš određeni dojam o prvaku.
O njegovom karakteru.
Ali kad se nađeš u atmosferi koja je jako opuštena, jako srdačna,
kad si u njegovoj blizini od jutra do mraka,
predodžba se potpuno promijeni.
Vidjeli smo kakav je kao čovjek.
Prođe te taj osjećaj da nasuprot tebe sjedi bog.
To je čovjek od krvi i mesa.
MOSKVA, RUSIJA
Njih su dvoje dotad odigrali 14 partija.
Gari Kasparov nije izgubio niti jedan jedini put.
Bilo je gadno igrati protiv Kasparova.
Kao da igraš protiv Federera u naponu snage.
Protiv Garija svi su gubili.
Gari Kasparov.
Vjerojatno sam bio jedini kojeg nije uspjela poraziti.
Tukla je Kramnika, Ananda, sve druge igrače.
Jedino sam se ja uspio othrvati njezinim napadima.
15. PARTIJA, 2002.
Tišina, molim. Počinjemo kolo.
Suci, molim vas da pokrenete satove.
Kad smo se opet našli nad šahovskom pločom, ja sam bila bijela.
Povukla sam prvi potez, 1. e4, ispred kralja, dva naprijed.
Kasparova to nije iznenadilo
zato što to otvaranje igram još od najmlađe dobi.
Ali njegova je reakcija izazvala šok.
Gari je sve iznenadio kad je odigrao pješaka na e5.
Svaki put igrao je sicilijanku.
To su obično divlje partije.
Ali Gari je ovdje odlučio odigrati Berlinsku obranu.
Svi mi imamo jače i slabije točke. Judit je vrlo agresivna igračica.
A ja sam odabrao defenzivnije otvaranje.
Gari Kasparov forsirao je drukčiju igru.
Sporiju, sofisticiraniju partiju.
Nimalo u mom stilu.
Kakvo je to otvaranje?
Kraljice s ploče nestanu u vrlo ranoj fazi partije.
Ja ne mogu napasti, ali ne može ni on.
Gari pomiče pješaka na kraljevo krilo. Judit također.
To nije bilo agresivno.
Bilo je strateški.
Počela sam graditi svoju poziciju.
I odigrala sam skakača.
To je Kasparova natjeralo u obranu.
Judit je pomalo stiskala,
stvarala dodatni pritisak na sredini ploče.
Vidjela sam da je Kasparov shvatio da bi mogao nastati veliki problem.
Gari je htio borbu u završnici.
Ali crni se našao u nezgodnom položaju.
Iz poteza u potez pojačavala sam pritisak.
Imala sam osjećaj da sam izgradila krasnu poziciju.
Trebala bih pobijediti.
Kako je to moguće?
Ali naravno, kad imaš veliku prednost,
a igraš tako važnu partiju,
počne te hvatati nervoza.
Od najranije dobi
sanjala sam o tome da ga pobijedim.
Ali nikad nisam.
Sjedila sam tako ondje i rekla sebi:
„Nećeš ići na remi.
Igrat ćeš do samoga kraja.”
ZAVRŠNICA
Oduzimala sam mu sve više prostora.
A onda sam pomaknula top u središnju liniju.
Njegov se kralj našao u neprilici.
Topovi, strateški raspoređeni, počeli su proždirati pješake.
Neprestano sam usavršavala svoju igru u završnici.
U glavu su mi došle neke konfiguracije iz djetinjstva,
učila sam ih s osam ili devet godina.
Bilo je sve manje izgledno da će se izvući.
To je jedan od najvećih šahista u povijesti,
ako ne i najveći.
Čovjek bi očekivao da će se nekako izmigoljiti.
Ali Judit je igrala majstorski.
Zavladao je muk.
Najednom mi je sinulo da treba još potez-dva
i Kasparov se više neće moći boriti jer je situacija bezizlazna.
A onda je došao i taj trenutak.
Pružio mi je ruku.
Judit Polgár, veliki napadački genij,
na kraju je Kasparova uspjela pobijediti u sofisticiranoj, istančanoj završnici.
Bio je to jedini trenutak u povijesti
da je šahistica pobijedila najjačeg i najvećeg igrača svih vremena.
Ne samo da ga je pobijedila, zgazila ga je.
Nije mu dala nijednu priliku.
Dvanaestogodišnjakinja s kosom u repu tad je utonula u zaborav.
Postala je jedna od najboljih šahista na svijetu.
Polgár porazila Kasparova
Treba naglasiti
koliko je taj trenutak bio važan nama ženama.
Pomislile smo: „Stani malo, pa i mi to možemo.”
Borbene koliko i muškarci
Dok sam bila djevojčica, to mi je bilo veliko nadahnuće.
Bio je to dokaz da je i nemoguće moguće.
Judit Polgar, kraljica šaha
Dakako da ta partija nije imala idealan rasplet.
Jednostavno je…
Bila je na visini zadatka i zato sam izgubio.
Evo junakinje koja je Kasparova došla glave.
Kakvo je tvoje stručno mišljenje? Jesi li zadovoljna?
- Jesam. - Dobro, ali nastavi.
- Bez komentara. - Ne izvodi!
Nikad još to nisam čuo.
Dugo sam sanjala
o tome da ću jednom pobijediti Garija Kasparova.
Velika zadovoljština.
Žena pobijedila Garija Kasparova dok si rekao keks
E pa Judit je pobijedila Kasparova.
Sestre i obitelj nisu bili ondje.
Ali odmah sam ih nazvala da to s njima podijelim.
Silna sreća.
To smo čekale cijeli život, a ona je u tome i uspjela.
Ostvarila sam dobar dio onoga o čemu sam sanjala s četiri godine.
Ali ona je otišla korak dalje.
Silno sam se ponosila njome.
Moj se otac beskrajno obradovao. Mislim da je počeo skakati od sreće.
Za nju je to bio fenomenalan uspjeh.
I zato sam smatrao
da je naš eksperiment uspio.
Ali može se reći samo da je Judit bila jedna od najboljih na svijetu.
Da bi bila prva među najboljim svjetskim šahistima,
svaki je dan morala raditi tri ili četiri sata više.
Meni je samo bilo drago što je sretna.
Kraljica uzima sve
U tom sam trenutku napokon osjetila
da u nekoj partiji, na turniru…
mogu pobijediti bilo koga.
NAKON POBJEDE NAD KASPAROVOM,
JUDIT JE 2003. UŠLA MEĐU PRVIH DESET U UKUPNOM PORETKU.
DOSAD JE JEDINA ŽENA KOJA JE TO USPJELA.
Judit je bila najbolja šahistica u povijesti.
U to nema nikakve sumnje.
Promijenila je šah.
Najbolja šahistica i dalje sama na vrhu
Ona je fenomen i po tome što je bila pokusni kunić
za ideje svog oca i majke.
Činjenica da je ostvarila sve ono o čemu je on sanjao,
a da je i dalje ostala posve normalna i ugodna,
to je svojevrsno čudo.
Bez ikakvog laskanja može se reći da je postigla nešto revolucionarno.
Dokazala je da žena može biti vrhunska natjecateljica u šahu.
Ruku na srce, mnogi među nama, pa i ja, nismo mislili da je to moguće.
KAD SE 2014. POVUKLA,
BILA JE NAJBOLJE RANGIRANA ŽENA NA SVIJETU OD SVOJE 12. GODINE,
REKORDNIH 26 GODINA.
Kad sad razmišljate o tom razdoblju i o sebi kao predmetu tog eksperimenta,
kako vam se to čini?
U jednu ruku,
naravno da nije lijepo kada te podvrgnu eksperimentu.
Nikad sebe nisam doživljavala kao genija.
Znam da su za ono što sam postigla
devedeset i pet posto zaslužni moj rad i predanost.
A to su mi usadili roditelji.
Otac mi je otkrio ljepotu šaha.
Ali otkrio mi je i za što sam sposobna. Da mogu do samog vrha.
Netko mora vjerovati u tebe.
I ti moraš vjerovati u sebe.
Mislim da je najvažnije
da danas budeš bolji nego što si bio jučer.
A sutra još bolji.
Nemoj se predati.
I uvijek se bori do samoga kraja.
Prijevod titlova: Sandra Mlađenović